CRONOLOGIA

## La Llegenda

*"Quan la Serp Solar, Ouroboros, va mossegar finalment la seva pròpia cua, una espurna de vida va saltar. Aquella petita llum dins l’Abisme va atraure als que després coneixeríem com a Déus i Deesses, que es van aferrar a ella, buscant un refugi on amagar-se de les dent del Gran Devorador.*

*Amb l’ajuda dels seus servents Elementals, van transformar l’energia en matèria, i la matèria en vida. Van crear meravelles naturals, grans boscos, rius, muntanyes i deserts, i així va nàixer el planeta d’Espúrnia. Després van manifestar essers que poblar-lo: elfs, genasi, mitgerols, nans, i milers de races i cultures més, repartits en tres grans continents. Amb el temps, però, les Deïtats no van poder evitar intervenir en els conflictes dels mortals.*

*Mentre unes deesses guiaven i ajudaven les seves creacions, d’altres regnaven com Déus-Tirans. Les Deïtats, com els mortals, van començar a discutir i barallar-se entre elles, fins que a la fi van quedar dos bàndols. Llum i Foscor. Ordre i Caos. Blanc i Negre. Com sempre acaba passant en aquests casos, això va dur grans desgràcies i una Gran Guerra.*

*Després d’una àrdua lluita,els Déus de la Llum van expulsar els de la Foscor a l’Abisme, on van ser menjats per Ouroboros, el Gran Devorador. Amb un últim sacrifici, van canalitzar la seva energia divina per escudar el planeta dels perills del Abisme. Atrapats a Espúrnia, la seva pròpia existència i la magnitud dels seus poders depenia de la devoció de les seves creacions.*

*Amb tot, el món estava salvat i totes les races eren, a la fi, lliures de triar el seu destí. I aquí acaba el conte de fades.*
Uns centenars d’anys després de la fi de la Gran Guerra, un crit va ressonar en totes les ciutats d’Espúrnia. «MORT ALS FILLS DELS DEUS!». Començava l’Anti-Creuada.

*La raça humana, la més afectada pel conflicte Diví, havia girat les seves pregàries a qui creien que era el poder més gran de l’Univers: El Gran Devorador, l’alpha i omega, el principi i la fi. Ells, els fills de la Serp, serien el nou futur del planeta. Ells i prou. Amb el crit de guerra als llavis i brandant el símbol de la Serp Solar, els humans, antics aliats i amics nostres, van cometre atrocitats arreu del planeta, conquerint quasi la totalitat del planeta i exterminant o esclavitzant totes les altres races. Ciutats arrasades, boscos sagrats cremats, vides trencades i molta crueltat. Moltes deïtats van ser oblidades i els seus temples, derruïts.*

*Amagada, però, hi ha una ciutat on totes les supervivents i rebels es refugien de l’enemic: l’Últim Enclau, l’última esperança dels Pobles Lliures. Espúrnia està en flames. Podem canviar el seu destí?"*

> Tapp, home-tortuga, primer escrivà del Cercle dels Secrets.
>
>

## CRONOLOGIA HISTÒRICA

**Fa milions d'anys -** Al re-inici del temps, les Deïtats creen el planeta d'Espúrnia i les seves raçes, dotant-lo de vida i geografia, caminant entre els mortals.

**Fa milers d'anys -** s'estableixen els primers regnes i es descobreix l'ús de la màgia. Creixen les friccions entre les Deïtats i un grup d'aquestes s'estableix al marge, els Deus Tirans.

**Fa centenars d'anys -** La Gran Guerra comença. Els Déus Tirans usen a les seves creacions mortals com a carn de canó. S'alliberen energies que desgasten tota Espúrnia i la Sabana Central es enfonsada al mar en la guerra civil humana. Els dracs s'extingeixen per la mateixa causa.

**Fa 500 anys -** La Gran Guerra acaba amb els Déus Tirans derrotats i expulsats d'Espúrnia a l'Abisme. La resta de Deïtats resten atrapades al planeta, depenent de les ànimes dels mortals. Espúrnia cura les ferides i es reconstrueix. Els pobles de la Llum i l'Ombra, els continents de Qush i Aksum, es reconcilien. Els humans comencen a adorar la Serp Solar, fundant-se en secret els Fills del Sol i les Filles de la Serp.

**Fa 312 anys** - comença l'Anti-Creuada. Grups d'humans als dos continents exterminen als seus veïns en un cop coordinat. Legions de guerrers humans conquereixen, en una llarga lluita, els continent de Qush i la Gran Jungla, davant la falta d'unitat dels seus habitants. La Flota Imperial controla l'Oceà Primordial. L'Últim Enclau és fundat per refugiats de tot el planeta.

**Fa 150 anys** - Cau Merk i tota resistència a Qush. No se sap res dels nans del Martell.

**Fa molts pocs anys** - El sud d'Aksum, incloent els 4 Pics i les Illes bessones, és devastat i guanyat per les Legions d'Acer.

**Fa 15 anys** - En la Batalla de les Cinc Flotes, la Flota Lliure de l'Enclau derrota contra tot pronòstic a una emboscada per part de 4 flotes humanes (2 de imperials i 2 de fills del sol). Victória pírrica.